laion/Wikipedia-Exotic huggingface dataset:
קפיטול לטין

קפיטול לטין (באנגלית: Capitol Latin) לשעבר, EMI לטין (באנגלית: EMI Latin), היא חברת תקליטים שהוקמה על ידי יוניברסל מיוזיק גרופ בשנת 1989. דרך החברה, יצאו בעיקר אלבומים ושירים בסגנון לטיני, פופ לטיני ורגאטון. היא מוזגה עם יוניברסל מיוזיק לטין אנטרטיינמנט בעקבות רכישת EMI של יוניברסל מיוזיק גרופ. המיקום הראשי של החברה נמצא בלוס אנג'לס, ארצות הברית. בשנת 1989, חוסה בהר, לשעבר מנכ"ל CBS דיסקוס, החתים את סלינה ב-EMI לטין, כיוון שהוא חשב שגילה את "גלוריה אסטפן הבאה". בשנת 1990, EMI לטין רכשה את קארה רקורדס, שבסיסה בסן אנטוניו, טקסס וזאת, כדי לנצל את הפופולריות של מוזיקת הטחאנו. זמרים פופולריים לטיניים מ-EMI המקושרים לרשתות EMI טלוויסה מיוזיק וטלוויסה כללו את טליה, RBD ומריה דניאלה אי סו סונידו לאסר. בחברה הוחתמו גם אמני רגאטון כמו די ג'יי פלקס וטיטו אל במבינו. בשנת 2009, EMI לטין סיימה את שותפותה עם טלוויסה, ועברה ממיאמי, ללוס אנג'לס, ושמה שונה לקפיטול לטין. לאחר רכישת EMI של יוניברסל מיוזיק גרופ ב-2012, קפיטול לטין התמזגה עם יוניברסל מיוזיק לטין אנטרטיינמנט. חברת התקליטים קפיטול רקורדס היא כעת חברת בת של יוניברסל מיוזיק לטין אנטרטיינמנט וממשיכה להיות מופצת בידי יוניברסל מיוזיק גרופ. להלן חלק מהאמנים החתומים (או שהוחמתו בעבר) בקפיטול לטין: אתר האינטרנט הרשמי של קפיטול לטין קפיטול לטין, באתר Genius Billboard.biz Q&A: Diana Rodriguez, Senior VP of Capitol Latin | Billboard, web.archive.org, ‏2014-10-05 Capitol Records Latin, Universal Music Latino, ‏2019-09-11 (באנגלית) Nielsen Business Media Inc, Billboard, Nielsen Business Media, Inc., 1999-04-24. (באנגלית) EMI Televisa President Exits | Billboard, web.archive.org, ‏2014-10-05 Universal Music Latin Entertainment Announces Key Senior Appointments in Mexico, Latin America | Billboard, web.archive.org, ‏2014-08-25 David Alvarado Named VP of Entertainment Publicity for Telemundo | Billboard, web.archive.org, ‏2014-10-05
פלומלקסיוס

פלומלקסיוס (שם מדעי: Plumalexius) הוא סוג נכחד של חרק מסדרת הדבוראים הקרוב לצרעות. הוא התקיים במשך הקרטיקון העליון של הקנומן והטורון באמריקה הצפונית. הסוג תואר למדע ב-2011 והוא מכיל 2 מינים: Plumalexius rasnitsyni ו-Plumalexius ohmkuhnlei, שניהם ידועים רק ממצאים בודדים מניו ג'רזי וניו יורק בהם התגלו ב-1995 ממצאי ענבר מאובן בתוכו נכלאו הממצאים שלהם. כיום הממצאים מצויים במוזיאון האמריקאי לתולדות הטבע שבמנהטן. חרק זה היה דומה מעט לצרעה באורך של 2.37 מ"מ לזכרים בעוד הכנפיים הקדמיות הגיעו לאורך 1.47 מ"מ והכנפיים האחוריות הגיעו לאורך 1.17 מ"מ. ככל הנראה הוא חי בצורה דומה לצרעה או נמלה בנחילים מורכבים. זהו הסוג היחיד במשפחה Plumalexiidae, הקרובה למשפחה Plumariidae (מעל-משפחה Chrysidoidea) ונחשב לאב בסיסי שלה. מדיה וקבצים בנושא פלומלקסיוס בוויקישיתוף פלומלקסיוס, באתר GBIF (באנגלית)
בית הכנסת מאיור (בורסה)

בית הכנסת מאיור הוא בית כנסת אשר שוכן בעיר בורסה שבטורקיה. הוא אחד משני בתי הכנסת בעיר זו. בית הכנסת הוקם על ידי יהודים שהתיישבו באימפריה העות'מאנית לאחר שגורשו מן האי מיורקה שבספרד, ומכאן שמו. המבנה הנוכחי של בית הכנסת נבנה במאה ה-15 או ה-16. בבית הכנסת נעשה שימוש סדיר עד לשנת 1975, ולאחר מכן הוא נסגר עקב קשיים כספיים. חוקרים שביקרו במקום בשנת 1996 מצאו אותו נטוש ובסכנת הריסה. עם זאת, הממשלה הטורקית טענה שהמבנה עודנו מצוי בשימוש באירועים מיוחדים וכן נערכת בו טהרת מתים. מדיה וקבצים בנושא בית הכנסת מאיור בוויקישיתוף ערך זה הוא קצרמר בנושא טורקיה. אתם מוזמנים לתרום לוויקיפדיה ולהרחיב אותו.
קריסטופר קלאסון

קריסטופר קלאסון (בנורווגית: Kristoffer Klaesson; נולד ב-27 בנובמבר 2000) הוא כדורגלן נורווגי המשחק בעמדת השוער בראקוב צ'נסטוחובה מליגת העל הפולנית. קלאסון החל את דרכו באקדמיית הכדורגל של וולרנגה, ולזכותו הופעות בכל הקבוצות הצעירות של נבחרת נורווגיה. קלאסון חתם על חוזה מקצועני ראשון ביוני 2016. ב-30 ביוני 2019 ערך את הבכורה שלו במדי וולרנגה במסגרת ליגת העל הנורווגית, כשפתח במשחק מול הוגסונד בשל פציעתו של השוער הראשון של הקבוצה. המשחק הסתיים בניצחונה של וולרנגה בתוצאה 1–4. הוא פתח גם במשחק הבא, בניצחון קבוצתו על בודה/גלימט בתוצאה 0–6, והמשיך לפתוח בשער גם בשמונת המשחקים הבאים, ובסך הכול שותף ב-12 משחקים באותה עונה. בעונת 2019/2020 פתח ב-29 משחקים. ב-15 ביולי 2020 הורחק בכרטיס אדום בדקה ה-35 במהלך המשחק מול מיונדאלן IF, אשר הסתיים בניצחון קבוצתו בתוצאה 0–1. ב-31 ביולי 2021 חתם קלאסון על חוזה לארבע שנים בלידס יונייטד, תמורתו שילמה הקבוצה סכום שפרטיו לא פורסמו, והוערך ב-1.6 מיליון ליש"ט. הוא ערך את הבכורה שלו בלידס ב-18 במרץ 2022 מול וולברהמפטון וונדררס, שהסתיים בניצחון בתוצאה 3–2, כאשר החליף את אילן מליה שנפצע במהלך המשחק ושמר על שער נקי עד לסיום. בתחילת עונת 2023/2024 שימש כשוער השלישי של הקבוצה, מאחורי מליה וקרל דארלו. ב-1 בינואר 2024, בעקבות השעייתו של מליה לשלושה משחקים ופציעתו של דארלו באימון המסכם, פתח לראשונה בהרכב הקבוצה בניצחון 0–3 על ברמינגהאם סיטי. ב-7 ביולי 2024 חתם לשלוש שנים בראקוב צ'נסטוחובה מליגת העל הפולנית. מעודכן ל-7 בינואר 2024 נבחרת נורווגיה עד גיל 17 גביע סירנקה (1): 2016 קריסטופר קלאסון, באתר Transfermarkt קריסטופר קלאסון, באתר Soccerway קריסטופר קלאסון, באתר BDFutbol קריסטופר קלאסון, באתר WorldFootball.net קריסטופר קלאסון, באתר FootballDatabase.eu Kristoffer-August Sundquist Klaesson, Norwegian Football Federation (בנורווגית) Vår unge keeper Kristoffer Klaesson har signert proffkontrakt med Vålerenga, Facebook.com (בנורווגית) Kristoffer Klaesson - 2018/2019 Season, Transfermarkt Kristoffer Klaesson - 2018/2019 Season, Transfermarkt Leeds United transfer news: Kristoffer Klaesson signed, BBC Sport. 31 July 2021 David Anderson, Leeds United transfer round-up: Loan bid made for Chelsea midfielder, fee agreed for goalkeeper, Daily Mirror. 23 July 2021 Klaesson made his Premier League debut when Leeds fought back against Wolverhampton – VG, World today News. 19 March 2022 Subhankar Mondal, Carrageher Sums Up Kristoffer Klaesson Display for Leeds in One Word, HITC. 19 March 2022 Leeds United 3 Birmingham City 0, BBC Sport, 1 January 2024 Jakub Ptak, Z Anglii do Rakowa. Kolejny bramkarz w Częstochowie, TVP Sport, 7 Lip 2024 (בפולנית) G16: Historisk finaleseier, Fotball.no
ריצ'רד המילטון (כדורסלן)

ריצ'רד "ריפ" המילטון (אנגלית: Richard "Rip" Hamilton; נולד ב-14 בפברואר 1978 בקואטסוויל, פנסילבניה) הוא כדורסלן עבר אמריקאי, ששיחק בעמדת הקלע. גובהו 2.01 מטרים. המילטון שיחק בתיכון "קואטסוויל" בעיר הולדתו והיה לקלעי המוביל בו (בטרם נעקף בידי ג'ון אלן) ולאחר מכן עבר לשחק במדי אוניברסיטת קונטיקט, בה הוכרז כ-"שחקן המצטיין" כאשר זכה עימה בטורניר ה-NCAA בשנת 1999. בשלוש העונות הראשונות שלו ב-NBA, שיחק המילטון בוושינגטון ויזארדס. בשנת 2002 הוא נמסר בעסקה לדטרויט פיסטונס בתמורה לג'רי סטקהאוס. המילטון השתלב טוב בקבוצתו החדשה והוא זכה עימה באליפות ה-NBA לשנת 2004. בעונת האליפות סבל המילטון משבר באף במשך זמן רב, בעקבות כאב זה עבר ניתוח באף ותקוותו האחרונה להישאר בליגה ולעזור לקבוצתו להגיע לאליפות הייתה חבישת מסיכה שתגן על פניו בזמן המשחק. המילטון חבש את המסיכה על פניו בכל משחק כדי למנוע פגיעה באפו, פגיעה כזו יכלה לסיים את קריירת הכדורסל שלו. רבים משווים את סגנון משחקו של המילטון לסגנון המשחק של השחקן רג'י מילר שפרש בעונת 2004/2005 (גם מילר עצמו משווה את סגנון משחקו של המילטון לזה שלו) בעיקר בשל תנועתו המהירה והמתוחכמת ללא הכדור ויכולת הקליעה שלו. בנוסף, המילטון מצטיין בג'אמפים שלו, תפיסת הכדור מיד לאחר שברח מהשומר וזריקה מידית לסל באחוזים גבוהים. ב-9 בפברואר 2006, בפעם הראשונה בקריירה שלו, נבחר המילטון על ידי מאמני המזרח ב-NBA להיות על הספסל של קבוצת המזרח במשחק האולסטאר יחד עם עוד 3 מחבריו לקבוצה (ראשיד וולאס, בן וולאס וצ'אנסי בילאפס). במשחק קלע המילטון 6 נקודות ב-13 דקות. בנוסף להופעתו באולסטאר, הציג המילטון בעונת 2005/2006 עונת שיא בקריירה כשממוצע הנקודות שלו עומד על 20.1 נקודות למשחק והאחוזים שלו מטווח השלוש ומהשדה עולים באופן משמעותי משנים עברו. במהלך העונה קיבל המילטון זימון לנבחרת ארצות הברית בכדורסל לקראת הטורנירים אשר יחלו ב-2007 וימשיכו דרך אולימפיאדת בייג'ינג ב-2008. המילטון דחה את הצעה בטענה שהוא רוצה להתמקד בעזרה לקבוצתו להשבת תואר האליפות של ה-NBA לדטרויט. באמצע עונת 2006/2007, נבחר המילטון לעלות מהספסל במשחק האולסטאר השני בקריירה שלו, בחירה אשר מתבצעת על ידי מאמני ה-NBA. ממוצעיו של המילטון בעונה זו היו 19.8 נקודות ו-3.8 אסיסטים למשחק. בעונת 2007/2008 נבחר המילטון בפעם השלישית ברציפות לעלות מהספסל במשחק האולסטאר, שוב עם חברו לקבוצה צ'אנסי בילאפס. בנוסף השתתף בתחרות השלשות אך נופה בשלב הראשון. ממוצעיו של המילטון בעונה זו היו 17.7 נקודות ו-4.1 אסיסטים למשחק. לקראת עונת 2011/2012 עבר ריצ'רד לשחק בקבוצת שיקגו בולס, וב-10 ביולי 2013 היה לשחקן חופשי, לאחר שהקבוצה בחרה שלא להאריך את חוזהו. ב-26 בפברואר 2015 הודיע רשמית על פרישתו ממשחק. ב-26 בפברואר 2017 הפרישה דטרויט פיסטונס את חולצתו, מספר 32. מדיה וקבצים בנושא ריצ'רד המילטון בוויקישיתוף אתר האינטרנט הרשמי של ריצ'רד המילטון פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN BULLS WAIVE GUARD RICHARD HAMILTON, NBA, July 10, 2013 Brian Manzullo, Richard Hamilton retires after 14 seasons in NBA, Feb. 26, 2015 מערכת וואלה! ספורט‏, בדרך לאוסקר: ראסל ווסטברוק רחוק 12 טריפל דאבלים מהיסטוריה, באתר וואלה, 27 בפברואר 2017
נציגויות דיפלומטיות של קפריסין בעולם

קפריסין היא מדינת אי הממוקמת בים התיכון, מדרום לטורקיה וממערב לסוריה. היא ממוקמת על אי באותו שם. למרות שיוכו הגאוגרפי של האי לאסיה, נחשבת קפריסין לחלק מאירופה מסיבות היסטוריה ותרבותיות. לצפון קפריסין יש נציגויות דיפלומטיות משלה, אם כי רק לטורקיה, המדינה היחידה שמכירה ברפובליקה הטורקית של צפון קפריסין. לרפובליקה של קפריסין עצמה אין נציגות דיפלומטית בטורקיה. דרום אפריקה דרום אפריקה פרטוריה (נציבות עליונה) מצרים מצרים קהיר (שגרירות) ארצות הברית ארצות הברית וושינגטון די.סי (שגרירות) ניו יורק (קונסוליה כללית) ברזיל ברזיל ברזיליה (שגרירות) קובה קובה הוואנה (שגרירות) קנדה קנדה אוטווה (נציבות עליונה) איחוד האמירויות הערביות איחוד האמירויות הערביות אבו דאבי (שגרירות) איראן איראן טהראן (שגרירות) הודו הודו ניו דלהי (נציבות עליונה) הרשות הפלסטינית הרשות הפלסטינית רמאללה (נציגות) יפן יפן טוקיו (שגרירות) ירדן ירדן עמאן (שגרירות) ישראל ישראל תל אביב-יפו (שגרירות) כווית כווית כווית סיטי (שגרירות) לבנון לבנון ביירות (שגרירות) הרפובליקה העממית של סין הרפובליקה העממית של סין בייג'ינג (שגרירות) עומאן עומאן מסקט (שגרירות) ערב הסעודית ערב הסעודית ריאד (שגרירות) קטר (מדינה) קטר דוחא (שגרירות) אוסטריה אוסטריה וינה (שגרירות) אוקראינה אוקראינה קייב (שגרירות) איטליה איטליה רומא (שגרירות) אירלנד אירלנד דבלין (שגרירות) בולגריה בולגריה סופיה (שגרירות) גרמניה גרמניה ברלין (שגרירות) המבורג (קונסוליה כללית) דנמרק דנמרק קופנהגן (שגרירות) הולנד הולנד האג (שגרירות) הונגריה הונגריה בודפשט (שגרירות) הממלכה המאוחדת הממלכה המאוחדת לונדון (נציבות עליונה) יוון יוון אתונה (שגרירות) סלוניקי (קונסוליה כללית) סלובקיה סלובקיה ברטיסלאבה (שגרירות) ספרד ספרד מדריד (שגרירות) סרביה סרביה בלגרד (שגרירות) פולין פולין ורשה (שגרירות) פורטוגל פורטוגל ליסבון (שגרירות) פינלנד פינלנד הלסינקי (שגרירות) צ'כיה צ'כיה פראג (שגרירות) צרפת צרפת פריז (שגרירות) קריית הוותיקן קריית הוותיקן רומא (שגרירות) רומניה רומניה בוקרשט (שגרירות) רוסיה רוסיה מוסקבה (שגרירות) קרסנודאר (קונסוליה כללית) סנט פטרסבורג (קונסוליה כללית) סמרה (קונסוליה כללית) יקטרינבורג (קונסוליה כללית) שוודיה שוודיה סטוקהולם (שגרירות) אוסטרליה אוסטרליה קנברה (נציבות עליונה) אונסק"ו אונסק"ו פריז האומות המאוחדות האומות המאוחדות ז'נבה ניו יורק האיחוד האירופי האיחוד האירופי בריסל מדיה וקבצים בנושא נציגויות דיפלומטיות של קפריסין בעולם בוויקישיתוף אתר האינטרנט הרשמי של משרד החוץ הקפריסאי (באנגלית) שגרירות קפריסין לכס הקדוש ממוקמת מחוץ לטריטוריות הוותיקן
מצפור גלית

מצפור גלית הוא אתר הנצחה בעיר נשר. הוא מוקדש לזכרה של השוטרת גלית ארביב. גלית ארביב, תושבת נשר, שירתה במשטרת ירושלים ונהרגה בשנת 2002 במהלך לחימה עם מחבל שביצע פיגוע בעיר. היא עוטרה בעיטור האומץ של המשטרה. המצפור ממוקם בצידו של כביש 705, המעפיל מנשר אל חיפה. הוא כולל רחבת תצפית מגודרת הצופה אל נוף מפרץ חיפה, עמק זבולון והרי הגליל התחתון. בגדר הרחבה משולב סלע הנצחה שעליו מופיע בכתב סיפור חייה של גלית ארביב. הסלע נושא את סמל עיריית נשר וסמל משטרת ישראל. ברחבה מוצבת פרגולת מתכת דמוית כנפיים פרושות, ולידה ספסל לישיבה ומספר כורסאות בטון. המצפור נבנה על ידי עיריית נשר ונחנך בחודש יולי 2015. מדיה וקבצים בנושא מצפור גלית בוויקישיתוף המצפור, באתר יזכור סרטון אודות המצפור, באתר יוטיוב סמר עודה-כרנתי, נשר: נחנך "מצפור גלית" ע"ש השוטרת רס"ר גלית ארביב ז"ל, באתר חי-פה, 5 ביולי 2015
מארק קומפרנול

מארק קומפרנול (בהולנדית: Marc Compernol; נולד ב-8 באפריל 1957) הוא גנרל בלגי בדימוס. קומפרנול נולד בברוז' ב-8 באפריל 1957. ב-1972 החל ללמוד בבית הספר המלכותי לצוערים בלאקן, וב-1975 החל ללמוד באקדמיה הצבאית המלכותית בבריסל. לאחר סיום לימודיו החל לשרת בחיל התותחנים. הוא השתתף במשימות בינלאומיות בקונגו ובסומליה וב-2002 הועלה לדרגת קולונל. ב-2006 מונה למפקד כוחות היבשה הבלגיים. ב-2009 הועלה לדרגת לוטננט גנרל. ב-2013 מונה לסגן ראש ההגנה (מקביל לרמטכ"ל). ב-13 ביולי 2016 מונה לראש ההגנה. ב-10 ביולי 2020 פרש מהצבא והוחלף בידי מישל הופמן. מדיה וקבצים בנושא מארק קומפרנול בוויקישיתוף מארק קומפרנול באתר נאט"ו
פלה ברתלסן

ברטל פלה ברתלסן (בדנית: Berthel Palle Berthelsen;‏ 26 בינואר 1857 - 8 במרץ 1920) היה גנרל מאיור דני אשר שימש כראש המטה הכללי של הצבא המלכותי הדני בין 1912–1917. ברתלסן נולד באורהוס ב-26 בינואר 1857. אביו היה הסוחר ינס ברתלסן (1831-1898) ואמו הייתה מארי קירסטין פאלסן (1830-1907). הוא התגייס לצבא המלכותי הדני והתקדם במהירות בסולם הדרגות. ב-1878 הועלה לדרגת לוטננט משנה, ב-1880 הועלה לדרגת לוטננט. ב-1885 הוצב כשליש במטה הכללי, וב-1889 הועלה לדרגת קפטן. במהלך השנים הבאות שרת במטה הכללי ומילא תפקידי ניהול ומטה שונים. ב-1906 הועלה לדרגת אוברסט וב-1909 הועלה לדרגת גנרל מאיור. ב-1912 מונה לראש המטה הכללי של הצבא. הוא ניהל את הצבא הדני בתקופה בה מלחמת העולם הראשונה השתוללה בגבולות המדינה. ב-1917 הוא פרש מהצבא. הוא הוחלף בתפקיד ראש המטה הכללי בידי אליס וולף. הוא נפטר בפרדריקסברג ב-8 במרץ 1920. מדיה וקבצים בנושא פלה ברתלסן בוויקישיתוף פלה ברתלסן באתר הלקסיקון הביוגרפי הדני
ליברפול (כדורגל נשים)

מועדון הכדורגל ליברפול נשים (באנגלית: Liverpool Football Club Women), ובקיצור ליברפול נשים, הוא מועדון כדורגל נשים אנגלי מהעיר ליברפול, המשחק בצ'מפיונשיפ - ליגת המשנה האנגלית ומעונת 2022/2023 שוב בסופר ליג - ליגת העל האנגלית. המועדון נוסד בשנת 1989 בשם מועדון כדורגל ניוטון ליידיס (באנגלית: Newton LFC) ומאוחר יותר שינה שמו למועדון כדורגל נואסלי יונייטד ליידיס (באנגלית: Knowsley United WFC) ואחר כך לליברפול ליידיס (באנגלית: Liverpool Ladies). המועדון היה אחד החברים המייסדים של הסופר ליג והמועדון הראשון באנגליה שהציע לכל השחקניות בקבוצה חוזה מקצועני מלא לפני עונת 2013, דבר שהיווה פריצת דרך להפיכת כדורגל הנשים באנגליה למקצועני ולזכייה בשתי אליפויות רצופות בשנים 2013 ו-2014. המועדון נוסד כניוטון ליידיס בשנת 1989 ושנתיים מאוחר יותר שינה שמו לנואסלי יונייטד. ב-1994 המועדון התחבר למועדון הגברים של ליברפול ושינה שמו לליברפול ליידיס. במהלך שנות ה-90 שיחקה הקבוצה בליגה הראשונה אך היעדר תמיכה ותקציב גרמה לה לרדת בתחילת שנות ה-2000 לליגה השנייה באנגליה. בשנת 2004 זכתה הקבוצה במקום הראשון של המחוז הצפוני (ליגה שנייה) ועלתה שוב לליגה הראשונה אך בתום עונה אחת ירדה שוב ליגה. הקבוצה זכתה שוב באליפות המחוז הצפוני בעונת 2006/2007 ועלתה שוב לליגה הראשונה בה החזיקה מעמד שתי עונות לפני שנשרה חזרה לליגת המשנה. גם בעונת 2009/2010 סיימה ראשונה ועלתה ליגה לקראת העונה הבאה. ליברפול הייתה אחת מ-8 הקבוצות המייסדות של הסופר ליג האנגלית לנשים באפריל 2011. בשתי העונות הראשונות של הסופר ליג סיימה הקבוצה במקום השמיני והאחרון אך כיוון שהליגה הוגדרה בתקופה זו כסגורה ולא מחוברת למערך הליגות באנגליה, נשארה הקבוצה בליגה הראשונה. ב-2012 ביצע המועדון מהפך כשמינה את מאט בירד כמאמן, החליף 10 שחקיות בקבוצה וביצע החתמות של שחקניות משמעותיות, חתם עם כל שחקניות המועדון חוזים מקצועניים ועבר לשחק באצטדיון גדול יותר. השינויים הוכיחו את עצמם והמועדון זכה בשתי אליפויות רצופות בשנים 2013 ו-2014 ובכך עצר את השליטה המוחלטת ורצף 9 הזכיות של ארסנל בליגה הבכירה באנגליה. בשנת 2018 שינתה הקבוצה את שמה לליברפול נשים. בעונת 2019/2020 סיימה הקבוצה אחרונה ונשרה לליגת המשנה - הצ'מפיונשיפ לנשים. בעונה הראשונה בליגת המשנה נאבקה הקבוצה על העלייה אך סיימה לבסוף רק במקום השלישי. בעונת 2021/2022 הבטיחה הקבוצה את המקום הראשון והעפלה חזרה לסופר ליג מספר מחזורים לסיום העונה. הקבוצה שיחקה פעמיים בשלב 32 הגדולות בליגת האלופות לנשים בעונות 2014/2015 ו-2015/2016 אך מעולם לא עברה שלב זה. הסופר ליג האנגלית לנשים - (2): 2013, 2014 אליפות הליגה השנייה לנשים - (4): 2003/2004, 2006/2007, 2009/2010, 2021/2022 מדיה וקבצים בנושא ליברפול בוויקישיתוף אתר האינטרנט הרשמי של ליברפול ליברפול, ברשת החברתית אקס (טוויטר) ליברפול, ברשת החברתית אינסטגרם
אליס וולף

אליס וולף (בדנית: Ellis Wolff;‏ 20 באוקטובר 1856 - 6 במרץ 1938) היה גנרל מאיור דני, אשר שימש כראש המטה הכללי של הצבא המלכותי הדני בין 1917–1918. וולף נולד בקופנהגן ב-20 באוקטובר 1856. אביו היה הקונסול פרדיננד וולף (1814-1893) ואמו הייתה הילדגרדה אוגוסטה הנרייטה לבית קוהל (1820-1874). הוא התגייס לצבא המלכותי הדני וב-1881 הועלה לדרגת לוטננט משנה. ב-1883 הועלה לדרגת לוטננט. בין 1885–1887 למד בבית הספר לקצינים של הצבא המלכותי. לאחר מכן הוצב במטה הכללי ושרת בו עד 1893. ב-1894 הוצב לתקופה קצרה בצבא צרפת, וב-1895 הועלה לדרגת קפטן. ב-1897 שרת לזמן קצר בצבא האוסטרו-הונגרי. בין 1900–1910 היה מורה לאסטרטגיה בבית הספר לקצינים. ב-1905 הועלה לדרגת אוברסט-לויטננט, וב-1908 מונה למפקד המשמר המלכותי הדני. ב-1911 הוא הועלה לדרגת גנרל מאיור ומונה למפקד הדיוויזיה ה-3. באוגוסט 1917 מונה לראש המטה הכללי במקום פלה ברתלסן, וניהל את הצבא הדני במהלך מלחמת העולם הראשונה. במאי 1918 הוא הוחלף בתפקיד באדגר קסטונייר. ב-1926 הוא עזב את הצבא. הוא נפטר ב-6 במרץ 1938. אליס וולף באתר הלקסיקון הביוגרפי הדני אליס וולף ב-Kraks Blå Bog אליס וולף באתר gravsted.dk
מצר מקפארליין

מצר מקפארליין (באנגלית: McFarlane Strait) הוא מצר ים הממוקם בין האי גריניץ' לבין האי ליווינגסטון, באיי שטלנד הדרומיים שלמול חופי אנטארקטיקה. אורכו של המצר 24 קילומטרים, ורוחבו של המצר 3 קילומטרים. פתחו הצפוני של המצר ממוקם בין נקודת ויליאמס (שבאי ליווינגסטון) לבין נקודת דאף (שבאי גריניץ'). פתחו הדרומי של המצר ממוקם בין נקודת רנייר (שבאי ליווינגסטון) לבין מצוק אפריים (שבאי גריניץ'). המצר התגלה על ידי צידי כלבי ים בראשית המאה ה-19, ומופיע לראשונה בתרשים מעשה ידי צייד כלבי הים הבריטי ג'ורג' פאוול משנת 1822, של איי שטלנד הדרומיים ושל איי אורקני הדרומיים. אזור המצר צולם מהאוויר במסגרת הסקר האווירי של שטחי חסות איי פוקלנד בעונת הקיץ האנטארקטי בשנת 1956–1957 אזור המצר נסקר על הקרקע על ידי סוקרים בריטיים במסגרת סקר שטחי חסות איי פוקלנד בעונת הקיץ האנטארקטי בשנת 1957–1959; מיפוי מדויק נעשה על ידי סוקרים צ'ילאניים בשנת 1947, ועל ידי סוקרים ארגנטיניים בשנת 1970, ושוב מופה נעשה על ידי סוקרים ספרדיים בשנת 1991. פאוול נתן למצר את שמו שנת 1822. לאחר גילויו, ציידי כלבי הים קראו למצר "מפרצון ינקי" (Yanky Sound ), לאחר מכן שונה השם. המצר נקרא על שם רב החובל אנדרו מקפרליין, מפקדה של הבריג דרגון (Dragon), מליברפול שבאנגליה, אשר הגיע לאזור לצוד כלבי ים, בעונת הקיץ האנטארקטי 1820–1821. • Defense Mapping Agency 1992, Sailing Directions (planning Guide) and (enroute) for Antarctica, P 319 • William James Mills, Exploring Polar Frontiers: M-Z, P 280 מצר מקפארליין באתר הסקר הגאולוגי של ארצות הברית מצר מקפארליין באתר הגאזט האנטארקטי המשווה SCAR של ממשלת אוסטרליה תצלום לוויין של אזור המצר, תוך סימון אתרים נוספים באזור, באתר copernix מפת אזור מצר מקפארליין מצר מקפארליין והאי ליווינגסטון, סרטון באתר יוטיוב גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
האי ראגד

האם התכוונתם ל... אנטארקטיקה איי שטלנד הדרומיים ראגד (אי, איי שטלנד הדרומיים) – אי באיי שטלנד הדרומיים, שבסמוך לאנטארקטיקה סלעי ראגד – ארכיפלג איונים באיי שטלנד הדרומיים, שבאנטארקטיקה ארצות הברית ראגד (אי, אלסקה) – אי במפרץ רזורקשן במדינת אלסקה, שבארצות הברית
צפון-מזרח סין

צפון-מזרח סין (בסינית: 中国东北) הוא אזור גאוגרפי בסין. אזור זה מורכב כיום משלושת המחוזות שנמצאות ממזרח לרכס קינגאן - מחוז ליאונינג, מחוז ג'ילין ומחוז חיילונגג'יאנג. עם זאת, מבחינה היסטורית אזור צפון-מזרח סין כלל גם את ארבעת המחוזות המזרחיים ביותר של אזור מונגוליה הפנימית אשר נמצאים ממערב לרכס קינגאן. במרכז אזור זה נמצא מישור צפון-מזרח סין אשר משתרע על פני מעל ל-350,000 קמ"ר ואשר הוא המישור הגדול ביותר בסין. אזור צפון-מזרח סין גובל במזרח הרחוק הרוסי מצפון, גובל בקוריאה מדרום, וגובל במונגוליה הפנימית ממערב. אזור צפון-מזרח סין מכונה גם בסינית רק "הצפון המזרחי", או בהגייה המנדרינית של השם הזה - "דונגביי". אזור צפון-מזרח סין משתרע בסך הכל על פני כ-791,826 קילומטרים רבועים והוא כלל כ-107,400,000 תושבים נכון לשנת 2021, אשר היוו כ-8% מכלל אוכלוסיית סין. הרוב המכריע של תושבי אזור צפון-מזרח סין הוא ממוצא האן. בירות מחוז מוצגות להלן עם טקסט מודגש. 国务院人口普查办公室; 国家统计局人口和社会科技统计司, eds. (2012). 中国2010年人口普查分县资料. Beijing: China Statistics Press. ISBN 978-7-5037-6659-6.
צפון-מערב סין

צפון-מערב סין, המכונה בסינית חיביי (西北), הוא אזור בסין הכולל את המחוזות האוטונומיים שינג'יאנג ונינגשיה וכמו גם את המחוזות שאאנשי, גאנסו וצ'ינגהאי. אזור צפון-מערב סין משתרע על פני 3,107,900 קמ"ר. האזור מאופיין באקלים יבשתי צחיח. האזור מאופיין באוכלוסייה מגוונת הכוללת קבוצות מיעוט גדולות יחסית כמו העמים חווי, אויגורים וטיבטים. מבחינה תרבותית, האזור הושפע במידה ניכרת בעבר מההשפעה של דרך המשי. Chen, Yaning (2014-03-23). Water Resources Research in Northwest China (באנגלית). Springer Science & Business Media. ISBN 978-94-017-8017-9. Dillon, Michael (2013-12-16). China's Muslim Hui Community: Migration, Settlement and Sects (באנגלית). Routledge. ISBN 978-1-136-80940-8. Centre, UNESCO World Heritage. "Chinese Section of the Silk Road: Land routes in Henan Province, Shaanxi Province, Gansu Province, Qinghai Province, Ningxia Hui Autonomous Region, and Xinjiang Uygur Autonomous Region; Sea Routes in Ningbo City, Zhejiang Province and Quanzhou City, Fujian Province - from Western-Han Dynasty to Qing Dynasty". UNESCO World Heritage Centre (באנגלית). נבדק ב-2021-08-23.
חוזה הידידות הגרמני-טורקי

חוזה הידידות הגרמני-טורקי (בגרמנית: Türkisch-Deutscher Freundschaftsvertrag; בטורקית: Türk-Alman Dostluk Pakt) היה הסכם אי-תוקפנות שנחתם בין גרמניה הנאצית לטורקיה ב-18 ביוני 1941 בעיר אנקרה, על ידי שגריר גרמניה בטורקיה פרנץ פון פאפן ושר החוץ הטורקי שוקרו סרג'גלו. החוזה נכנס לתוקף באותו היום. אף על פי שנקבע בחוזה שתוקפו יהיה למשך עשור, כבר בחודש אוגוסט של שנת 1944, מספר שנים לאחר החתימה על החוזה, ניתקה טורקיה את יחסיה הדיפלומטיים והמסחריים עם גרמניה הנאצית לאחר שהצבא הסובייטי פלש לבולגריה השכנה, וב-23 בפברואר 1945 הכריזה טורקיה מלחמה על גרמניה. ההסכם בוטל באופן רשמי ב-24 באוקטובר 1945, לאחר נפילת הרייך השלישי, ועם הצטרפותה של טורקיה לאו"ם. לאחר פרוץ מלחמת העולם השנייה ב-1939, נקט נשיא טורקיה, איסמט אינני, במדיניות של נייטרליות, וניסה להימנע ממעורבות ישירה במלחמה תוך היענות לבקשות שונות של משלוחי ציוד צבאי הן ממדינות הציר והן מבעלות הברית. למרות זאת, ניסתה גרמניה לסכסך בין טורקיה ובריטניה באמצעות מאמצים דיפלומטיים. ב-4 במרץ 1941 העביר פרנץ פון פאפן מכתב מאדולף היטלר לאינני, בו כתב היטלר שהוא אינו מתכוון לתקוף את טורקיה. יתר על כן, הדגיש היטלר כי הורה לחייליו בבולגריה להישאר רחוק מהגבול הטורקי כדי להימנע מיצירת רושם שווא מנוכחותם. בנוסף, הציע היטלר הסכם אי-תוקפנות עם טורקיה, הטורקים הסכימו להצעתו של היטלר ובעקבות כך "הסכם הידידות הגרמני-טורקי" נחתם ב-18 ביוני 1941. ב-22 ביוני 1941, ארבעה ימים לאחר חתימת חוזה הידידות הגרמני-טורקי, פלשו כוחות גרמנים לברית המועצות והפרו את הסכם אי-התוקפנות הגרמני-סובייטי. באוגוסט 1944, כאשר הסובייטים כבר שלטו בבולגריה השכנה, ניתקה טורקיה את יחסיה הדיפלומטיים והמסחריים עם גרמניה, וב-23 בפברואר 1945 הכריזה טורקיה מלחמה על גרמניה. הסכם אנטי-קומינטרן יחסי גרמניה–טורקיה מלחמת העולם השנייה מדיה וקבצים בנושא חוזה הידידות הגרמני-טורקי בוויקישיתוף Allied Relations and Negotiations With Turkey, US State Department, pp. 6-8 Solak, Cemil. "Savunma Tarihimizden Trajik Bir Olay" (בטורקית). arastiralim.com. אורכב מ-המקור ב-2010-10-01. נבדק ב-2011-05-15. "Nazi Panzer Spearheads Drive Through British-Greek Defense Line". The Pittsburgh Press. 1941-04-15. נבדק ב-2011-05-15.